আরগিনাস (মিনীয়দের রাজা)

গ্রিক পুরাণে, আরগিনাস (Erginus) /ˈɜːrdʒɪnəs/ ( প্রাচীন গ্রিক: Ἐργῖνος ) বিওটিয়া রাজ্যের অরকোমেনাসে মিনীয়দের রাজা ছিলেন। এরগিনাস ছিলেন তার ক্লাইমেনাসের এবং বুজিগে (বা বুদেইয়া) এর পুত্র, আর তার ভাইদের মধ্যেচ হিলে আরহন, অ্যাজিউস, পাইলিয়াস ও স্ট্রাটিয়াস। কোন কোন লেখক তাকে আরগিনাস নামে একজন মাইলেসীয় আর্গোনট হিসেবে চিহ্নিত করেছেন। পুরাণ অনুসারে ক্লাইমেনাস হয় প্রেসবন, না হয় অরকোমেনাসের পুত্র, দুজনকেই মিনীয় ও অরকোমেনাসের রাজা ধরা হয়। যে সূত্র অনুসারে ক্লাইমেনাস প্রেসবনের পুত্র, সেটা অনুসারে অরকোমেনাসের পুত্র না থাকায় অরকোমেনাসের রাজত্ব প্রেসবনের হাতে যায়, প্রেসবনের মৃত্যুর পর অরকোমেনাসের রাজা হন তার পুত্র ক্লাইমেনাস। এদিকে যে সূত্র অনুসারে ক্লাইমেনাস অর্কোমেনাসের পুত্র, সেই সূত্র অনুসারে অরকোমেনাস নিঃসন্তান ছিলেন না, এই সূত্রে ক্লাইমেনাস, অ্যাসপ্লেডন ও অ্যাম্ফিডোকাস নামে অরকোমেনাসের তিন পুত্র ছিল। অরকোমেনাসের মৃত্যুর পর ক্লাইমেনাস বিওটিয়ার অরকোমেনাসের রাজা হন। অরকোমেনাস হচ্ছেন বিওটিয়ার অরকোমেনাস নগরের এপোনিম বা প্রতিনিধি নাম, পুরাণ অনুসারে তিনিই বিওটিয়ার অরকোমেনাস নগর প্রতিষ্ঠা করেছিলেন। লাইকাসের কন্যা বৌডিয়া বা বৌজাইগে এর সাথে তার বিবাহ হয়, আরগিনাস, স্ট্র্যাটিয়ন, আরহন, পাইলিয়াস ও অ্যাজিয়াস নামে তার পুত্রসন্তান জন্মে। অনকেস্টাসে অনুষ্ঠিত পোসাইডনের একটি উৎসবে একটি তুচ্ছ বিষয়কে কেন্দ্র করে ক্লাইমেনাস থিবীয়দের একটি দলের সাথে তর্কে লিপ্ত হন এবং মেনিসিয়াসের রথচালক পেরিয়েরেস তার দিকে পাথর ছুড়ে মারলে তিনি মারাত্মকভাবে আহত হন। তিনি গৃহে অর্ধমৃত হিসেবে ফেরেন, এবং তার উত্তরসুরি আরগিনাসকে তিনি তার মৃত্যুর প্রতিশোধ নিতে বলে মারা যান। এর পর আরগিনাস থিবসের বিরুদ্ধে যুদ্ধের নেতৃত্ব দেন। তিনি থিবীয়দের বিরুদ্ধে যুদ্ধ করে তাদেরকে প্রচণ্ডভাবে পরাজিত করেন। থিবীয়রা রাজা এরগিনাসকে কুড়ি বছরের জন্য প্রতি বছর ১০০ টি ষাঁড় (হেটাকম্ব) দিতে বাধ্য হয়েছিল। কিন্তু কুড়ি বছরের পূর্বেই এই রাজস্ব দান বন্ধ হয়ে যায়। হেরাক্লেস গ্রিসের প্রাচীন মাইসিনীয় শহর এই থিব্‌সে আসেন। এসে দেখেন, গ্রিকরা প্রতি বছর মিনীয়দের রাজা আরগিনাসকে ১০০টি করে গবাদি পশু (হেকাটোম্ব) রাজস্ব দান করছে। হেরাক্লেস মিনীয়দের রাজস্ব আদায় কর্মকর্তাদের একটি দলকে আক্রমণ করেন ও তাদের কান, নাক ও হাত কেটে ফেলেন। এরপর তিনি তাদের নাক, কান ও হাত তাদের গলায় ঝুলিয়ে দিয়ে বলেন এই রাজস্বগুলো আরগিনাসকে প্রদান করো। আর্গিনাস থিব্‌সের বিরুদ্ধে যুদ্ধ ঘোষণা করেন। কিন্তু হেরাক্লেস থিব্‌সের পক্ষে যুদ্ধ করে মিনীয়দেরকে পরাজিত করেন। এজন্য তিনি থিব্‌সের সৈন্যদেরকে সেইসব অস্ত্র প্রদান করেন যেগুলো মন্দিরগুলোতে উৎসর্গ করা হয়েছিল। এরপর আর্গিনাসকে হত্যা করা হয় এবং মিনীয়গণ থিবীয়দের জন্য যে পরিমাণ রাজস্ব ধার্য করেছিল তাদের উপর তার দ্বিগুণ রাজস্ব ধার্য করা হয়। বেশিরভাগ প্রাচীন লেখক রচিত গল্পের সংস্করণ অনুসারে (যেমন, বিব্লিওথেকা, স্ট্রাবো, ইউস্টাথিয়াস) যুদ্ধে আরগিনাসকে হত্যা করা হয়েছিল। তবে পসানিয়াসের মতে, আরগিনাস হেরাক্লিসের হাত থেকে রক্ষা পেয়েছিলেন এবং পাকা বৃদ্ধ বয়সে বেঁচে ছিলেন এবং এমনকি এক যুবতী মহিলার গর্ভে তার দুজন পুত্রসন্তান ট্রোফোনিয়াস এবং আগামিডিসের জন্ম হয়। হেরাক্লিসকে অর্কোমেনাসের প্রাসাদ পোড়ানোরও কৃতিত্ব দেয়া হয়: "অর্কোমেনীয়দের নগর যখন ঘুমন্ত ও অসতর্ক ছিল, তখন অতর্কিতে হেরাক্লিস এসে অর্কোমেনীয়দের নগর ও প্রাসাদ জ্বালিয়ে পুড়িয়ে ভূমিস্যাৎ করে দেন"। Scholia on Apollonius Rhodius, Argonautica, 1.185; Eustathius on Homer, 1076.26 Pausanias, Description of Greece, 9.37.1 Pindar. Olympian Ode, 4.19 Pausanias, Description of Greece, 9. 37. 1 Stephanus of Byzantium s. v. Aspledōn Scholia on Apollonius Rhodius, Argonautica, 1. 185 Scholia on Iliad, 16. 572 Pseudo-Apollodorus, Bibliotheca 2. 4. 11 Bibliotheke 2.4.11 records the origin of the Theban tribute as recompense for the mortal wounding of Clymenus, king of the Minyans, with a cast of a stone by a charioteer of Menoeceus in the precinct of Poseidon at Onchestus; the myth is reported also by Diodorus Siculus, 4.10.3. Heracles' behavior showed that Bronze Age rules of social decorum were over: "the deeds of Heracles," Carlo Pavese observed in another context, "can scarcely be adduced as an apt paradigm of the customary" (Pavese, "The New Heracles Poem of Pindar", Harvard Studies in Classical Philology 72 (1968:47-88) p. 54. Pseudo-Apollodorus. Bibliotheca, Book 2.4.11; Diodorus Siculus. Library of History, 4.10.3–5; Pausanias, Description of Greece, 9.17.2 & 9.37.2 Strabo. Geography, 9.2.40 Pausanias. Description of Greece, 9.37.4 Homeric Hymns to Apollo, 295ff Diodorus Siculus. Bibliotheke, 4.10.5. উইলিয়াম স্মিথ গ্রীক এবং রোমান জীবনী ও পুরাণের অভিধান। SV Erginus। লন্ডন (1848)। এই উৎস থেকে এই নিবন্ধে লেখা অন্তর্ভুক্ত করা হয়েছে, যা পাবলিক ডোমেইনে রয়েছে। এই নিবন্ধটি এই উৎস থেকে পাঠ্যকে অন্তর্ভুক্ত করেছে, যা সর্বজনীন ডোমেনে রয়েছে।